  Майя Бывальцева 27-тӥ пӧсьтолэзьлы Удмуртиын коронавирус инфекциен черлан 24 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь бамаз ивортӥзы. Выль висисьёс пусъемын: Ижкарын – 14 адями, Дэри ёросын – куинь, Пичи Пурга ёросын – кык, Кез, Можга ёросъёсын, Воткаын, Можгаын но Сарапулын – быдэн одӥг адями. Эшшо куинь адями йӧназ, одӥг мурт кулӥз. Туннэ нуналлы Удмуртиын выль коронавирус инфекциен черлан 2 сюрс 303 учыр лабораториосын зэматэмын. 1 сюрс 725 адями йӧназ, 44 мурт улонысь кошкиз. Висисьёс элькунысь 30 муниципал кылдытэтъёсысь 221 улон интыосын пусъемын.  Тегъёс: Тазалык Ижкар висён Удмуртия коронавирус  